

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind modificarea art.1 al Hotărârii Consiliului Local Municipal Târgu Mureş nr. 140 din 06 aprilie 2017** **referitoare la angajarea unui mandatar judiciar în cauzele generate urmare declanşării procedurii de executare silită în dos. execuţional al BEJ Giunca Maria Cristina**

***Consiliul local al municipiului Târgu Mureş, întrunit în şedinţă ordinară de lucru,***

Văzând referatul de aprobare nr. 29136 din 16.04. 2021 iniţiat de Primarul Municipiului Târgu Mureș, prin Direcţia juridică, contencios administrativ şi administraţie publică locală, pentru Proiectul de hotărâre privind modificarea art.1 din HCL nr. 140 din 06 aprilie 2017 și avizul Comisiilor de specialitate din cadrul Consiliului local municipal Târgu Mureş,

Ținând cont de prevederile O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 129, alin. 2 lit. c) şi alin.14, precum și ale art. 139 alin.1 din OUG nr. 57/2019 privind Codul administrativ, cu modificările și completările ulterioare,

**H o t ă r ă ș t e** :

**Art. 1** Se aprobă modificarea art.1 al Hotărârii Consiliului Local al Municipiului Târgu Mureş nr. 140 din 06 aprilie 2017, care va avea următorul conţinut:

,,Comisia constituită, pentru negocierea cuantumului onorariului avocaţial în contractele de asistenţă juridică, aprobată prin art.1 al Hotărârii Consiliului Local Municipal Târgu Mureş nr. 140 din 06 aprilie 2017, va fi compusă din următoarele persoane:

* Soós Zoltán – Primarul Municipiului Tűrgu Mureş;
* \_\_\_\_\_\_\_\_\_\_\_\_\_ - consilier local,
* \_\_\_\_\_\_\_\_\_\_\_\_\_\_ - consilier local.

**Art. 2** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Economică, precum şi Direcţia juridică, contencios administrativ şi administraţie publică locală.

**Art. 4** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate,**

**Secretar general al Municipiului Târgu Mureș,**

**Szővérfi Lászlo**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**

**JUDEŢUL MUREŞ**

**Direcţia juridică, contencios administrativ şi administraţie publică locală**

**Nr. 29136 din 16.04. 2021**

**(nu produce efecte juridice)\***

**Iniţiator**

**PRIMAR**

**SOÓS ZOLTÁN**

**REFERAT DE APROBARE**

**a proiectului de hotărâre privind modificarea art.1 al Hotărârii Consiliului Local Municipal Târgu Mureş nr. 140 din 06 aprilie 2017** **referitoare la angajarea unui mandatar judiciar în cauzele generate urmare declanşării procedurii de executare silită în dos. execuţional al BEJ Giunca Maria Cristina**

Prin Hotărârrea Consiliului Local Municipal Târgu Mureş nr. 106 din 26 martie 2013 s-a aprobat angajarea unui mandatar judiciar în cauzele generate urmare a declanşării procedurii de executare silită în dosar executional nr. 204/E/2008 al BEJ Giunca Maria Cristina.

Ulterior, prin Hotărârea Consiliului Local Municipal Târgu Mureş nr. 341 din 27 noiembrie 2014 s-a modificat art.2 din HCL nr. 106/2013 în sensul modificării comisiei formate din primar şi doi consilieri locali.

Apoi, prin Hotărârea Consiliului Local Municipal Târgu Mureş nr.140 din 06 aprilie 2017 a fost modificat art. 1 din HCl nr. 341 din 27.11.2014 în sensul modificării componenţei comisiei, formată din primar şi doi consilieri locali.

Având în vedere faptul că negocierea purtată în temeiul HCL nr. 140 din 06 aprilie 2017 a fost finalizată prin încheierea unui contract de asistenţă juridică pentru dosarul nr. 7497/320/2019 pe rolul Judecătoriei Târgu Mureş, care în prezent a încetat urmare a împlinirii termenului,

Ţinând cont de faptul că între timp au avut loc alegeri locale care au dus la schimbarea componenţei Consiliului Local al Municipiului Târgu Mureş, dar şi al Primarului Municipiului Târgu Mureş,

Luând în considerare faptul că termenul de judecată pentru dosarul nr. 7497/320/2019 al Judecătoriei Târgu Mureş a fost fixat pentru data de 25.05.2021,

Propunem modificarea art.1 al Hotărârii Consiliului Local al Municipiului Târgu Mureş nr. 140 din 06 aprilie 2017, în sensul nominalizării persoanelor care să facă parte din Comisia constituită pentru negocierea cuantumului onorariului avocaţial în contractele de asistenţă juridică, aprobată prin art.1 al Hotărârii Consiliului Local Municipal Târgu Mureş nr. 140 din 06 aprilie 2017, respectiv Primarul Municipiului Târgu Mureş – dl. Soós Zoltán împreunăcu doi consilieri locali.

**Director executiv,**

**Buculei Dianora Monica**

**ŞEF SERVICIU,**

**Bîndilă Nadia**